ai4bharat/Pralekha huggingface dataset:
பிரதமர் அலுவலகம்
குடியரசுத் தலைவரின் உரைக்கு நன்றி தெரிவிக்கும் தீர்மானத்தின் மீதான விவாதத்திற்கு பதிலளித்து 7 பிப்ரவரி, 2018 அன்று மாநிலங்களவையில் பிரதமர் ஆற்றிய உரை
மாண்புமிகு தலைவர் அவர்களே,
குடியரசுத் தலைவரின் உரைக்கு நன்றி தெரிவிக்கும் தீர்மானத்தின் மீது இந்த அவையில் விரிவான விவாதம் நடந்து முடிந்துள்ளது. சுமார் 38 உறுப்பினர்கள் தங்களது கருத்துக்களை வெளிப்படுத்தியுள்ளனர். திரு. அமித் பாய் ஷா தமது கன்னிப் பேச்சிலேயே கோரிக்கைகளை முன் வைத்துள்ளார். அதற்கு திரு.வினய் சஹஸ்ரபுத்தி-யும் ஆதரவு தெரிவித்துள்ளார். திரு.குலாம் நபி ஆசாத். திரு டி. ராஜா, திரு டி கே ரங்கராஜன் உள்ளிட்ட உறுப்பினர்களும் தத்தமது கருத்துக்களை முன்வைத்துள்ளனர். வேலைவாய்ப்பு, விவசாயிகளின் வருமானம், வெளியுறவுக்கொள்கை, பாதுகாப்பு நடைமுறைகள் மற்றும் ஆயுஷ்மான் பாரத் உள்ளிட்ட பல்வேறு தலைப்புகளில் உறுப்பினர்கள் தத்தமது கருத்துக்களைத் தெரிவித்துள்ளனர். திரு.குலாம் நபி ஆசாத்-தின் பேச்சை இந்த அவையிலும், மற்ற உறுப்பினர்களின் பேச்சை என் அறையில் இருந்தவாறும் கேட்டேன். திரு.குலாம் நபி ஆசாத் வாரிசு மற்றும் அரசியல் பற்றி பேசியதன் மூலம் குறிப்பிட்ட ஒரு குடும்பத்தை காப்பாற்ற முயற்சிப்பது தெரிகிறது. ஆயுஷ்மான் பாரத் திட்டம் பற்றி குறிப்பிடும்போது, அமெரிக்கா மற்றும் பிரிட்டனை எடுத்துக்காட்டி பேசியதை கேட்டேன். இந்தியாவின் சமூக நிலைக்கும், அமெரிக்கா மற்றும் பிரிட்டனின் திட்டங்களுக்கும் பெரும் வேறுபாடு உள்ளது. அங்கு வெற்றி பெற்ற சில திட்டங்கள் இங்கு வெற்றிபெறாது, அங்கு வெற்றிபெறாத வேறுசில திட்டங்கள் இங்கு வெற்றியடையும். எனவே, அது போன்று ஒப்பிடுவது பொருத்தமாக இருக்காது. நமது கண்ணோட்டத்தில் இருந்தபடிதான் நாம் எதையும் சிந்தித்துப் பார்க்க வேண்டும். சுமார் 55 ஆண்டுகள் ஆட்சி அதிகாரத்தில் இருந்தால் யதார்த்த நிலை தெரியாமல் போய்விடுவது இயற்கை. நம் நாட்டைப் பொருத்தவரையில் மருத்துவத்துறையில் மேற்கொள்ள வேண்டிய பணிகள் இன்னும் ஏராளமாக உள்ளது. அதற்காக திரு.குலாம் நபி ஆசாத் சுகாதார அமைச்சராக இருந்தபோது எதுவும் செய்யவில்லை என்று அர்த்தமாகாது. குறைந்தப்பட்சம் முயற்சிகளாவது மேற்கொள்ளப்பட்டிருக்கும். அதன்பிறகு செய்ய வேண்டியது ஏராளமாக இருக்கலாம். இந்தத்திட்டத்தில் சில குறைபாடுகள் இருந்தாலும் கூட, இது நாட்டிற்கான மாபெரும் திட்டமாகும். குறிப்பிட்ட எந்தவொரு கட்சிக்காக செயல்படுத்தப்படுவதில்லை.
ஏழை அல்லது குறைந்த, நடுத்தர குடும்பத்தைச் சேர்ந்த ஒருவருக்கு நோய் பாதிப்பு ஏற்பட்டால், அது அந்த குடும்பத்தின் ஒட்டுமொத்த சேமிப்பையும் காலி செய்வதோடு, சம்பாத்தியமும் இல்லாமல் செய்துவிடும். சில நேரங்களில் அதிக வட்டிக்கு கடன்வாங்கியும் செவழிப்பார்கள். குழந்தைகள் கடனாளியாவதை விரும்ப மாட்டார்கள். அதனால், நோயை தாங்கிக்கொள்ளும் நிலை ஏற்படும். அத்தகைய மனநிலைதான் தற்போது நம்நாட்டில் நிலவுகிறது. யார் இதுபோன்ற பணிகளை மேற்கொள்கிறார்கள். கடந்த 70 ஆண்டுகளில் இதனை செய்யவில்லை என்ற கேள்வி எழக்கூடும். ஆனால் எங்களது சிந்தனை அப்படிப்பட்டதல்ல, இறைவன் எங்களுக்கு எல்லாவற்றையும் கொடுத்துள்ளார். இந்த அவையில், அறிஞர்களும், அனுபவசாலிகளும் இருக்கிறார்கள் என்று நாங்கள் நம்புகிறோம்.
எனவே அனைவரும் ஒருங்கிணைந்து விவாதித்து, ஆயுஷ்மான் பாரத் மூலம், நாட்டில் உள்ள 50 கோடி மக்களின் நல்ல ஆரோக்கியத்திற்கு நம்பிக்கை அளிக்கும் வகையில் இந்த காப்பீட்டுத்திட்டம் கொண்டுவரப்பட்டுள்ளது என்பதை தெரிவித்துக் கொள்கிறேன்.
கூடுதல் விவரங்களுக்கு www.pib.nic.in இணையதளத்தை காணவும்
தேர்தல் ஆணையம்
இந்திய தேர்தல் ஆணையம் திரு அசோக் லவசாவுக்கு பிரியாவிடை அளித்தது
பிலிப்ஃபைன்சின் மணிலா நகரில் உள்ள ஆசியன் வளர்ச்சி வங்கியின் மதிப்புமிகுந்த துணைத்தலைவராக பொறுப்பேற்கச் செல்லும் தேர்தல் ஆணையர் திரு அசோக் லவசாவுக்கு, இந்தியத் தேர்தல் ஆணையம் இன்று பிரியாவிடை அளித்து வழியனுப்பி வைத்தது. திரு அசோக் லவசா இந்தியத் தேர்தல் ஆணையத்தில் தேர்தல் ஆணையராக 23 ஜனவரி 2018இல் பொறுப்பேற்றார். அவரது பதவிக்காலம் 31 ஆகஸ்ட் 2020 வரை ஆகும்.
தலைமைத் தேர்தல் ஆணையர் திரு சுனில் அரோரா மிகப்பெரும் சவால்களை எதிர்கொண்டு பல சாதனைகளை புரிய வேண்டும் என்று திரு அசோக் லவசாவுக்கு தனது வாழ்த்துக்களைத் தெரிவித்தார்.
ஜனவரி 2017 முதல் மே 2019 வரை அதாவது மக்களவைக்கான பொதுத்தேர்தல் 2019 நிறைவுறும் வரையிலான காலகட்டத்தில் உச்சநீதிமன்றமும், பல்வேறு உயர் நீதிமன்றங்களும் வழங்கிய தீர்ப்புகளின் தொகுப்பான முக்கியத் தீர்ப்புகளின் தொகுப்பு VI இன்று வெளியிடப்பட்டது. பரவலாகப் பலரிடமும் இது போய்ச் சேர வேண்டும் என்பதற்காக தேர்தல் ஆணையம் இதற்கான இ-பதிப்பையும் வெளியிட்டுள்ளது. இதனை https://eci.gov.in/ebooks/landmark-judgment/index.html for wider reach. என்ற இணைய தள முகவரியில் பார்க்கலாம்.
(Visitor Counter : 144
மத்திய அமைச்சரவை
இந்தியா மற்றும் வங்காளதேசம் இடையே ஒலி, ஒளி கூட்டுத் தயாரிப்பிற்கான ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் கூடிய மத்திய அமைச்சரவை, இந்தியா மற்றும் வங்காளதேசம் இடையே ஒலி, ஒளி கூட்டுத் தயாரிப்பிற்கான ஒப்பந்தத்திற்கு தனது ஒப்புதலை அளித்தது.
ஒப்பந்தத்தின் சிறப்பம்சங்கள்
- இந்த ஒப்பந்தம், திரைப்படங்கள், ஆவணப்படங்கள் மற்றும் சித்திர திரைப்படங்களின் கூட்டுத் தயாரிப்பிற்கு பொருந்தும்.
- முன்மொழியப்பட்டுள்ள இந்த ஒப்பந்தத்திற்கேற்ப தயாரிக்கப்பட்ட ஒலி-ஒளி கூட்டுத் தயாரிப்பு, இரு நாடுகளும் தங்கள் சட்டங்கள் மற்றும் வரைமுறைகளுக்குட்பட்டு தயாரிக்கப்படும் எந்த ஒலி-ஒளி படைப்பிற்கும் வழங்கும் பயன்களை பெற இயலும்.
- இது இருநாடுகளுக்கிடையே கலை மற்றும் கலாச்சாரங்களை பரிமாறிக்கொள்ள முன்னெடுத்து செல்வதுடன், இரு நாட்டு மக்களிடையே நல்லெண்ணம் மற்றும் சிறந்த புரிதலையும் உருவாக்கும்.
- கூட்டுத் தயாரிப்புகள், நமது மென் சக்தியை உருவாக்கிடவும், வெளிப்படுத்திடவும் வாய்ப்பளிக்கும்.
- இது கலைஞர்கள், தொழில்நுட்பாளர்கள் மற்றும் தயாரிப்பிற்குப் பின் மற்றும் அதன் விற்பனை உள்ளிட்ட ஒலி-ஒளி கூட்டுத் தயாரிப்பு பிரிவுகளை சேர்ந்த தொழில்நுட்பம் சாராத பணியாளர்கள் ஆகியோருக்கான வேலைவாய்ப்புகளை உருவாக்கி, அதன் மூலம் இரு நாடுகளின் ஒட்டுமொத்த உள்நாட்டு உற்பத்தியை அதிகரிக்கச் செய்யும்.
- படப்பிடிப்பின்போது உள்ளூர் மக்களை பயன்படுத்திக் கொள்வது, உலக நாடுகளிடையே இந்தியா விரும்பத்தக்க படப்பிடிப்புத் தளமாக விளங்குவதற்கான தன்மை/ வாய்ப்புகளை அதிகரிக்கச் செய்யும்.
இந்தியா இதுவரை, இத்தாலி, இங்கிலாந்து, ஜெர்மனி, பிரேசில், பிரான்ஸ், நியூசீலாந்து, போலாந்து, ஸ்பெயின், கனடா, சீனா மற்றும் கொரிய குடியரசு ஆகியவற்றுக்கு இடையே ஒலி-ஒளி கூட்டுத் தயாரிப்புகளுக்கான ஒப்பந்தங்களை ஏற்படுத்தியுள்ளது.
பெண்கள் மற்றும் குழந்தை நலன் அமைச்சகம்
கொவிட்-19 முடக்க காலத்தில் குழந்தைகள் மற்றும் பெண்களுக்கு எதிராக ஏராளமான குற்றங்கள்: மத்திய அமைச்சர் தகவல்
மத்திய பெண்கள் மற்றும் குழந்தைகள் மேம்பாட்டுத்துறை அமைச்சர் திருமதி. ஸ்மிருதி இராணி மாநிலங்களவையில் இன்று எழுத்துபூர்வமாக தாக்கல் செய்த பதிலில் கூறியதாவது:
திருமண வயது மற்றும் தாய்மையின் தொடர்பை ஆராய ஒரு குழு அமைக்கப்பட்டுள்ளது.  ஆரோக்கியம், மருத்துவ நலம் மற்றும் தாய் மற்றும் பிறந்த குழந்தை / குழந்தை / குழந்தையின் ஊட்டச்சத்து நிலை, கர்ப்பம், பிறப்பு மற்றும் அதற்கு பிந்தைய நிலை  குழந்தை இறப்பு விகிதம் , தாய்வழி இறப்பு விகிதம் , மொத்த கருவுறுதல் விகிதம் , பிறக்கும் போது பாலியல் விகிதம் , குழந்தை பாலியல் விகிதம்  போன்றவை மற்றும்  உடல்நலம் மற்றும் ஊட்டச்சத்து தொடர்பான இதர புள்ளி விவரங்கள் ஆகியவற்றை அடிப்படையாக கொண்டு இந்த குழு ஆய்வு செய்கிறது.
இந்த குழுவின் அறிக்கை அரசிடம் இன்னும் தாக்கல் செய்யப்படவில்லை.
கடந்த மார்ச் மாதத்திலிருந்து, குழந்தைகளுக்கு எதிரான பாலியியல் குற்றங்கள் அதிகளவில் நடந்துள்ளன.
தேசிய குற்ற ஆவண காப்பக தகவல் படி, கடந்த மார்ச் 1 தேதி முதல் கடந்த 18ம் தேதி வரை, தேசிய சைபர் குற்றப்பிரிவு இணையதளத்தில், குழந்தை ஆபாசபடங்கள்/பலாத்காரம் மற்றும் கூட்டு பலாத்காரம் தொடர்பாக மொத்தம் 13,244 புகார்கள் கொடுக்கப்பட்டுள்ளன.
தேசிய குழந்தைகள் உரிமை பாதுகாப்பு ஆணையம் தகவல் படி, கடந்த மார்ச் 1ம் தேதி முதல் ஆகஸ்ட் 31ம் தேதி வரை, குழந்தைகளுக்கு எதிரான பாலியியல் குற்றச்சாட்டு தொடர்பாக 420 புகார்கள் பெறப்பட்டுள்ளன.
குழந்தைகள் உதவி இந்திய அறக்கட்டளை தகவல் படி, குழந்தைகளுக்கு எதிரான பாலியியல் குற்றங்கள் தொடர்பாக 3941 புகார்கள் பெறப்பட்டுள்ளன.
காவல்துறை மற்றும் சட்டம் ஒழுங்கு ஆகியவை மாநிலங்கள் சம்பந்தப்பட்ட விஷயம். குழந்தைகளுக்கு எதிரான குற்றங்கள் மீது சட்டப்படி நடவடிக்கை எடுக்கப்பட்டு வருகிறது. இந்த குற்றங்கள் மீதான விசாரணைகளை விரைந்து முடிக்க மத்திய அரசு பல நடவடிக்கைகளை எடுத்து வருகிறது.
கொவிட்-19 முடக்கம் தொடங்கியதிலிருந்தே, பெண்களுக்கு எதிரான குடும்ப வன்முறைகள் பற்றி புகார் அளிக்க, தேசிய பெண்கள் ஆணையம் 7217735372 என்ற வாட்ஸ் ஆப் எண்ணை கடந்த ஏப்ரல் மாதம் தொடங்கியது. இதில் பெறப்பட்ட புகார்கள் காவல் துறைக்கு தெரிவிக்கப்பட்டு தேவையான உதவிகள் வழங்கப்பட்டன.
நாடு முழுவதும் கடந்த 6 மாதத்தில் பெண்களுக்கு எதிராக 4350 குடும்ப வன்முறை சம்பவ புகார்கள் பெறப்பட்டுள்ளன.
சமூக பாதுகாப்பு திட்டத்தின் கீழ், அங்கன்வாடி பணியாளர்களுக்கு, கீழ்கண்ட காப்பீடு திட்டங்கள் கொண்டுவரப்பட்டன.
பிரதமரின் ஜீவன் ஜோதி பீமா திட்டத்தின் கீழ் 18 வயது முதல் 50 வயது வரையிலான, அங்கன்வாடி பணியாளர்கள் மற்றும் உதவியாளர்கள் ரூ.2 லட்சம் மதிப்பிலான ஆயுள் காப்பீடு திட்டத்தில் சேர்க்கப்பட்டுள்ளனர்.
பிரதமரின் சுரக்ஸா பீமா யோஜனா திட்டத்தின் கீழ் அங்கன்வாடி பணியாளர்கள் மற்றும் உதவியாளர்கள் ரூ.2 லட்சம் மதிப்பிலான விபத்து காப்பீடு திட்டத்தில் சேர்க்கப்பட்டுள்ளனர். நிரந்தர ஊனம் ஏற்பட்டால் ரூ.1 லட்சம் கிடைக்கும்.
மாற்றியமைக்கப்பட்ட அங்கன்வாடி கார்யகர்த்தி பீமா திட்டம் மூலம 51 வயது முதல் அங்கன்வாடி பணியாளர்கள் ரூ.30 ஆயிரம் மதிப்பிலான ஆயுள் காப்பீடு திட்டத்தில் சேர்க்கப்பட்டுள்ளனர்.
(Visitor Counter : 88
பிரதமர் அலுவலகம்
இஸ்ரேல் பிரதமரின் தீபாவளி வாழ்த்துக்களுக்காக பிரதமர் நன்றி தெரிவித்துள்ளார்
இஸ்ரேல் பிரதமர் திரு நஃப்தாலி பென்னெட்டின் தீபாவளி வாழ்த்துக்களுக்காக பிரதமர் திரு நரேந்திர மோடி நன்றி தெரிவித்துள்ளார்.
திரு பென்னெட்டின் டுவிட்டருக்கு பதிலளித்து திரு மோடி டுவிட்டரில் பதிவிட்டிருப்பதாவது:
“மிகச்சிறப்பான வாழ்த்துக்களுக்கு நன்றி, எனது அருமை நண்பர் @நஃப்தாலி பென்னெட் அவர்களே. உங்களுக்கும் தீபாவளி நல்வாழ்த்துக்கள்.”
•••
(
நுகர்வோர் நலன், உணவு மற்றும் பொது விநியோகம் அமைச்சகம்
விரைவு, திறன், அளவு, தரம் என்பவை தற்போதைய தருணத்தில் முக்கியமானவை: திரு கோயல்
பிஐஎஸ் 75-வது ஆண்டினைக் கொண்டாடுகிறது
இந்தியத் தரநிர்ணயக் குழு  அதன் 75-வது புகழ் மிக்க ஆண்டுகளை 2022 ஜனவரி 6 அன்று நிறைவு செய்துள்ளது. 1947-ல் இந்தியத் தரங்கள் நிறுவனமாக இருந்தது, தற்போது பிஐஎஸ்-ஆக மாறியுள்ளது. தரப்படுத்துதல், சான்றளித்தல் என்பவை அதன் முக்கிய நடவடிக்கைகளாக இருந்த நிலையில், பிஐஎஸ் கடந்த 75 ஆண்டுகளாக தேசிய பொருளாதாரத்திற்குப் பங்களிப்பை செய்திருக்கிறது.
இந்த நிறுவனத்திற்கு இதனுடன் தொடர்புடைய அனைத்து அமைப்புகளுக்கும் மத்திய நுகர்வோர் நலன், உணவு, மற்றும் பொது விநியோகம், தொழில் வர்த்தகம், மற்றும் ஜவுளித்துறை அமைச்சர் திரு பியூஷ் கோயல் வாழ்த்துத் தெரிவித்துள்ளார்.
காணொலி காட்சி மூலம் சம்பந்தப்பட்ட அலுவலர்களுடன் உரையாற்றிய அவர், “மாண்புமிகு பிரதமர், குஜராத்தின் முதலமைச்சராக வருவதற்கு முன்னதாகவே, விரைவு, திறன், அளவு, ஆகிய கோட்பாட்டைத் தந்திருந்தார். தற்போது அது விரைவு, திறன், அளவு, தரம் என மாற்றப்படுவதற்கான நேரமாகும்” என்றார்.
ஒரே நாடு, ஒரே தரம் என்பதை நோக்கி மத்திய அரசு பணியாற்றி வருவதாக அவர் கூறினார். திறமையுடன் பணியாற்றி சிறந்த இடத்தைப் பெற்றிருப்பதால், சர்வதேச அளவில் நாம் ஒருங்கிணைந்திருக்கிறோம் என்று அவர் குறிப்பிட்டார்.
ஒவ்வொரு செயல்பாடும் தரத்தைக் கோருவதால் அது நமது மந்திரமாக இருக்க வேண்டும் என்று குறிப்பிட்ட திரு கோயல், பிஐஎஸ் வளர்ச்சிக்கு, தரம் என்பது அதிகம் செலவு பிடிப்பது அல்ல அது செலவைக் குறைப்பதாகும் என்பது உட்பட மேலும் ஐந்து மந்திரங்களை ஆலோசனைகளாகத் தெரிவித்தார்.
இந்த நிகழ்ச்சியில், நுகர்வோர் நலத்துறை செயலாளர் திரு ரோஹித் குமார், பிஐஎஸ் தலைமை இயக்குநர் திரு பிரமோத் குமார் திவாரி உள்ளிட்டோர் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1788228
-----
(Visitor Counter : 211
வணிகம் மற்றும் தொழில்துறை அமைச்சகம்
அமிர்த காலத்தில் ஊடகங்கள் மற்றும் பொழுதுபோக்குத் துறை நிகரற்ற முத்திரையைப் பதிக்கும் : திரு பியூஷ் கோயல்
அமிர்த காலத்தில், இந்தியாவின் ஊடகங்களும் பொழுதுபோக்குத் துறையும் நிகரற்ற அடையாளத்தை உருவாக்கும் என்று மத்திய வர்த்தகம் மற்றும் தொழில்துறை, ஜவுளி மற்றும் நுகர்வோர் விவகாரங்கள், உணவு மற்றும் பொது விநியோகத் துறை அமைச்சர் திரு பியூஷ் கோயல் கூறியுள்ளார்.
FICCI ஃபிரேம்ஸ் 2023 இல் அவர் ஆற்றிய உரையில், இந்திய சினிமாவை உலக அளவில் எடுத்துச் செல்வதற்கான உறுதிப்பாட்டை பாராட்டினார்.
பிரதமர் திரு நரேந்திர மோடியின் தொலைநோக்குத் தலைமையின் கீழ் உள்ள அரசு, உலகளவில் துறையின் எல்லைகளை விரிவுபடுத்தவும், உலகின் தொலைதூர மூலைகளை அடையவும் ஊடகங்கள் மற்றும் பொழுதுபோக்கு துறையின் அனைத்து முயற்சிகளுக்கும் உறுதுணையாக இருப்பதாக அமைச்சர் கூறினார். 2047 ஆம் ஆண்டிற்குள் இந்தியா வளர்ந்த நாடாக மாறுவதற்கான பாதையில் உள்ளது என்ற செய்தியை ஊடகங்கள் மற்றும் பொழுதுபோக்குத் துறையால் உலகிற்குப் பரப்ப முடியும் என்று கோயல் கூறினார். இணையற்ற திறமையுடன் உலகின் வேகமாக வளரும் பொருளாதாரமாக இந்தியா திகழ்கிறது என்றும் கூறினார்.
நவீன தொழில்நுட்பங்களை திறமையாகப் பயன்படுத்தியதற்காக தொழில்துறையினரைப் பாராட்டிய அமைச்சர், ஸ்மார்ட்ஃபோன்களை கேமராக்களாகப் பரவலாகப் பயன்படுத்துவதை உதாரணமாகக் குறிப்பிட்டார். டிஜிட்டல் தளங்களின் தோற்றத்துடன் ஊடகங்களும் பொழுதுபோக்குத் துறையும் வேகமாக வளரும் என்று திரு கோயல் கூறினார். அவதார் போன்ற ஹாலிவுட் படங்களில் ஈடுபட்டுள்ள இந்திய விஎப்எக்ஸ் நிறுவனங்களை திரு பியூஷ் கோயல் பாராட்டினார். இந்தத் துறையின் வளர்ச்சிக்கு ஸ்டார்ட்-அப்கள் கணிசமான பங்களிப்பை அளித்து வருகின்றன என்றார் அவர்.
ஊடகம் மற்றும் பொழுதுபோக்குத் துறை இன்றைய புதிய இந்தியாவை உலகிற்குக் காட்டவும், பொருளாதாரத்தை உயர்த்தவும், புதிய பார்வையாளர்களை நாடு அடைய உதவவும், நேர்மறையான கருத்துக்களைப் பரப்பவும் முடியும் என்று அமைச்சர் குறிப்பிட்டார்.
ஊடகங்களும் பொழுதுபோக்குத் துறையும் இந்தியாவின் கலாசாரத் தூதர்கள் என்றும், இந்தியாவுக்கே தனித்துவ அடையாளத்தைக் கொடுத்திருப்பதாகவும் திரு கோயல் குறிப்பிட்டார். உலகெங்கிலும் உள்ள பல்வேறு கலாச்சாரங்கள் மற்றும் நிலைமைகளை நன்கு புரிந்துகொள்வதற்கும் பாராட்டுவதற்கும் வழிவகுக்கும் மக்கள், வணிகங்கள் மற்றும் நாடுகளை இணைக்க ஊடகங்கள் மற்றும் பொழுதுபோக்குத் துறைக்கு ஒரு பெரிய ஆற்றல் உள்ளது என்பதை அவர் எடுத்துரைத்தார்.
-----
AD/PKV/KPG
(Visitor Counter : 87
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மத்திய அமைச்சர் டாக்டர் ஜிதேந்திர சிங்கை லடாக் துணைநிலை ஆளுநர் ஆர் கே மாத்தூர் சந்தித்தார்
மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான டாக்டர் ஜிதேந்திர சிங்கை, லடாக் துணைநிலை ஆளுநர் திரு ஆர் கே மாத்தூர் இன்று சந்தித்தார்.
சந்திப்பின் போது யூனியன் பிரதேசத்தின் வளர்ச்சி குறித்த விஷயங்களை இருவரும் விரிவாக விவாதித்தனர்.
பல்வேறு திட்டங்கள் குறித்து ஆலோசித்த டாக்டர் சிங், லடாக்குக்கும் அதை சுற்றியுள்ள பகுதிகளுக்கும் அதிகபட்ச முன்னுரிமையை பிரதமர் திரு நரேந்திர மோடி வழங்கி இருப்பதாக கூறினார்.
பிரதமர் மோடியின் ஆட்சியில் தான் முதல் முறையாக ஒரு மருத்துவக் கல்லூரியையும், ஒரு பொறியியல் கல்லூரியையும் லடாக்கில் அமைக்க ஒப்புதல் அளிக்கப்பட்டுள்ளது என்று அவர் கூறினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1651104
நிலக்கரி அமைச்சகம்
நிலக்கரி அமைச்சகத்தின் மத்திய பொதுத்துறை நிறுவனங்கள் மூலதனச் செலவில் 28.33 % வளர்ச்சியடைந்துள்ளன
நிலக்கரி அமைச்சகம், தனது கட்டுப்பாட்டில் உள்ள மத்திய பொதுத்துறை நிறுவனங்கள், டிசம்பர் 2021-உடன் முடிவடைந்த காலத்தில், மூலதனச் செலவில் 28.33% வளர்ச்சியை எட்டியதன் வாயிலாக சாதனை படைத்துள்ளது. 2020 டிசம்பர் மாதத்துடன் முடிவடைந்த காலத்தில் எட்டப்பட்ட சாதனையான ரூ.9,822. 28 கோடியுடன் ஒப்பிடுகையில், நிலக்கரி அமைச்சகத்தின் மத்திய பொதுத்துறை நிறுவனங்கள் ரூ.12,605.75 கோடி மூலதனச் செலவை மேற்கொண்டதன் மூலம், கோவிட் பரவலால் பாதிக்கப்பட்ட பொருளாதாரத்திற்கு பெரும் உத்வேகம் அளித்துள்ளன. இந்த மூலதனச் செலவு சாதனை, நிலக்கரி அமைச்சகத்தின் வருடாந்திர இலக்கில் 75% ஆகும்.
எரிசக்தி அமைச்சகம்
"இந்தியாவில் மின்சார சந்தையின் மேம்பாட்டிற்காக" மின் அமைச்சகத்தால் அமைக்கப்பட்டக் குழு, முக்கிய பிரச்சனைகளை தீர்க்க விரிவான தீர்வுகளை முன்மொழிகிறது
புதுப்பிக்கத்தக்க எரிசக்தியை நோக்கிய மாற்றத்தில் இந்தியாவின் மின்சாரச் சந்தைகள் குறிப்பிடத்தக்க மாற்றங்களுக்கு உள்ளாகவிருக்கின்றன. மத்திய மின்சார அமைச்சகம், புதிய மற்றும் புதுப்பிக்கத்தக்க எரிசக்தி அமைச்சகம், மத்திய மின்சார ஆணையம், மத்திய மின்சார ஒழுங்குமுறை ஆணையம் மற்றும் மகாராஷ்டிரா, மத்தியப் பிரதேசம் மற்றும் தமிழ்நாடு மாநில அரசுகளின் பிரதிநிதித்துவத்துடன், மின்சார அமைச்சகத்தின் செயலாளர் திரு அலோக் குமார் தலைமையில், “இந்தியாவில் மின்சார சந்தையின் வளர்ச்சிக்காக” ஒரு குழுவை அமைத்தது.
குழு அறிக்கையை மத்திய மின்சாரம் மற்றும் புதிய மற்றும் புதுப்பிக்கத்தக்க எரிசக்தி அமைச்சர் திரு ஆர்.கே.சிங்கிடம் சமர்ப்பித்தது. எதிர்கால இந்திய மின்சார சந்தையின் மறுவடிவமைப்புக்கான திட்ட வரைபடம் மற்றும் குறிப்பிட்ட பரிந்துரைகளை குழு வலியுறுத்தியுள்ளது.
இந்நிகழ்ச்சியில் பேசிய மத்திய மின்சாரம் மற்றும் புதிய மற்றும் புதுப்பிக்கத்தக்க எரிசக்தித் துறை அமைச்சர் திரு ஆர்.கே. சிங், குழுவின் பணிகளைப் பாராட்டும்போது, முன்மொழியப்பட்ட சீர்திருத்தங்கள் இந்தியாவின் புதுப்பிக்கத்தக்க எரிசக்தி இலக்குகளை அடைவதற்கு முக்கியமானவை என்றும், புதுப்பிக்கத்தக்க எரிசக்தியில் முதலீடு செய்வதற்கு உகந்த சூழலை உருவாக்கும் என்றும் கூறினார். மாற்றங்கள் புதுப்பிக்கத்தக்க ஆற்றலின் சிறந்த கட்ட ஒருங்கிணைப்பை செயல்படுத்தி, தூய்மையான, பசுமையான எதிர்காலத்திற்கு வழி வகுக்கும். புதுப்பிக்கத்தக்க ஆற்றலை நோக்கிய இந்தியாவின் ஆற்றல் மாற்றம், புதிய எரிசக்தி ஒழுங்குமுறையின் கீழ் செயல்படும் செயல்பாட்டு மற்றும் மின்சார சந்தை மேம்பாடுகளை செயல்படுத்துவதன் அவசியத்தை மேலும் எடுத்துக்காட்டுகிறது என்று திரு சிங் கூறினார்.
மற்ற நாடுகளில் பின்பற்றப்படும் நடைமுறைகளை சார்ந்து இருக்காமல் நமது சொந்த தீர்வுகளை கண்டறிய வேண்டும் என்று அவர் வலியுறுத்தினார். "இந்தியா சரியான நேரத்தில் தலையீடு செய்வதில் முன்னணியில் உள்ளது. கடந்த ஒரு வருடத்தில் எரிசக்தி நெருக்கடியின் போது மின்சார விலையை கட்டுக்குள் வைத்திருக்க முடிந்தது, அதே நேரத்தில் பல வளர்ந்த நாடுகளின் மின்சார சந்தைகளில் மின்சாரத்தின் விலை பல மடங்கு அதிகரித்தன" என்று திரு சிங் மேலும் கூறினார். திறன் ஒப்பந்தங்களை வடிவமைக்கும் போது மிகவும் திறமையான மின் உற்பத்தித் திறனைக் கொள்முதல் செய்வதை உறுதி செய்ய வேண்டியதன் அவசியத்தை அமைச்சர் வலியுறுத்தினார்.
2022-23 ஆம் ஆண்டிற்கான சமீபத்திய தரவுகளின்படி, இந்திய மின்சார சந்தையில் மொத்த வர்த்தக அளவு 1,02,276 மில்லியன் யூனிட் ஆகும், இது 16,24,465 மில்லியன் யூனிட் என்ற அனைத்து மூலங்களிலிருந்தும் உருவாக்கப்பட்ட மின்சாரத்தின் ஒரு சிறிய பகுதியை மட்டுமே குறிக்கிறது. 2022-23 ஆம் ஆண்டில் மின்சாரத்திற்கான உச்ச தேவை 215.8 ஜிகாவாட்டாக இருந்தது, மேலும் இது 2029-30 ஆம் ஆண்டில் 335 ஜிகாவாட்டாக அதிகரிக்கும் என்று எதிர்பார்க்கப்படுகிறது.
மின்சாரச் சந்தை சீர்திருத்தங்களுக்கான மின்சக்தி அமைச்சகத்தின் முன்முயற்சிகள், இந்தியாவில் மின்சார சந்தையை மேம்படுத்துவதற்கான குழுவின் முன்மொழியப்பட்ட தலையீடுகளுடன் இணைந்து, இந்தியாவின் மின்சார சந்தைகளை மாற்றியமைத்து, நாட்டின் எரிசக்தி இலக்குகளை நிலையான முறையில் அடைய உதவும்.
இளைஞர் நலன் மற்றும் விளையாட்டு அமைச்சகம்
மதுரை மீனாட்சி அம்மன் கோவிலில் தூய்மை இந்தியா இயக்கம்
இந்தியாவின் 75-ம் ஆண்டு சுதந்திரத்தை கொண்டாடும் விடுதலையின் அம்ரித் மகோத்ஸவத்தின் ஒரு பகுதியாக, நாடு முழுவதும் உள்ள வரலாற்று சிறப்புமிக்க, முக்கியத்துவம் வாய்ந்த மற்றும் ஆன்மீக தலங்களில் தூய்மை இந்தியா இயக்க செயல்பாடுகளை மத்திய இளைஞர் நலன் மற்றும் விளையாட்டு அமைச்சகம் மேற்கொண்டு வருகிறது.
வழிபாட்டு இடங்கள், குறிப்பாக அதிகம் பேர் வருகை புரியும் ஆன்மீக தலங்களில், தூய்மை நடவடிக்கைகள் மேற்கொள்ளப்பட்டு வருகின்றன. மதுரை அருள்மிகு மீனாட்சி அம்மன் கோயில் வளாகத்தில் நடைபெற்ற தூய்மை நடவடிக்கையில் சுமார் 100 நாட்டுநலப்பணி திட்ட தன்னார்வலர்கள் பங்கேற்றனர். சுத்தம் குறித்த விழிப்புணர்வு மக்களிடையே ஏற்படுத்தப்பட்டது.
அமைச்சகம் அடையாளம் கண்டுள்ள இருபத்தி ஐந்து முக்கியத்துவம் வாய்ந்த பாரம்பரிய சிறப்புமிக்க இடங்களில், நேரு யுவகேந்திர சங்கம் மற்றும் நாட்டு நலப்பணி திட்ட தன்னார்வலர்கள் தூய்மை நடவடிக்கைகளில் ஈடுபட்டு சுற்றுலா தலங்களை சுத்தமாக வைத்திருக்க வேண்டிய முக்கியத்துவத்தை வலியுறுத்துகின்றனர்.
தூய்மை இந்தியா இயக்கத்தின் கீழ், கவுகாத்தியில் உள்ள காமாக்யா கோவில், கயாவில் உள்ள மகாபோதி கோவில், அகமதாபாத்தில் உள்ள சபர்மதி ஆசிரமம், ஜம்முவில் உள்ள அமர் மஹால் மாளிகை, கர்நாடகாவில் உள்ள ஹம்பி, மத்தியப் பிரதேசத்தில் உள்ள கஜுராஹோ, ஒடிசாவில் உள்ள பூரி கோவில், மதுரை மீனாட்சி அம்மன் கோவில், அமிர்தசரஸில் உள்ள தங்க கோவில் மற்றும் ஜாலியன் வாலாபாக், லக்னோவில் உள்ள ரூமி தர்வாசா மற்றும் ஹரித்வாரில் உள்ள ஹர் கி பவ்ரி ஆகிய இடங்களில் தூய்மை நடவடிக்கைகள் ஏற்பாடு செய்யப்படுகின்றன.
ஹைதராபாத்தில் உள்ள கோல்கொண்டா கோட்டையில் நேரு யுவகேந்திரா சங்கம் மற்றும் நாட்டு நலப்பணித்திட்ட தன்னார்வலர்கள் செவ்வாய்க்கிழமை அன்று தூய்மை இந்தியா நடவடிக்கையை மேற்கொண்டனர்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1763648
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
‘இளைய பணியாளர்களுக்கான திறன் பயிற்சி’ தற்போது ஐகாட் கர்மயோகி தளத்தில் நேரடியாக அளிக்கப்படுகிறது
‘இளைய பணியாளர்களுக்கான நடத்தை, அறிவு மேம்பாடு, நிர்வாகத்தில் ஒட்டுமொத்த மாற்றத்திற்கான திறன் என்பதைக் குறிக்கும் தக்ஷ்தா பயிற்சி’ தற்போது ஐகாட் கர்மயோகி தளத்தில் நேரடியாக அளிக்கப்படுகிறது. அரசுப் பணியில் புதிதாக சேர்ந்துள்ள இளைய பணியாளர்களுக்கு 18 தலைப்புகளில் பயிற்சி அளிக்கப்பட்டு அவர்களுக்கான கடமைகள், பொறுப்புகள் குறித்து எடுத்துரைக்கப்படுகிறது.
தற்போது ஐகாட் கர்மயோகி இணையதளத்தில் நித்தி ஆயோக்கின் 40 இளைய பணியாளர்கள் பயிற்சி பெற்று வருகின்றனர்.
அரசுக்கான தரவு சார்ந்த தீர்மானம் முடிவு, அரசு ஊழியர்களுக்கான நன்னடத்தை நெறிமுறை, அலுவலக நடைமுறை, பணியிடத்தில் யோகா இடைவேளை, திறன்மிக்க தகவல் தொடர்பு, பொதுக்கொள்கை ஆராய்ச்சிக்கான அடிப்படைகள், மேம்படுத்தப்பட்ட விளக்கக் காட்சி  உள்ளிட்ட 18 தலைப்புகளில் பயிற்சி வழங்கப்படுகிறது
https://igotkarmayogi.gov.in என்ற இணையதளம் மூலம் அரசு ஊழியர்கள் தங்களது திறன்களை வளர்த்துக் கொள்வதற்காக உதவும் விரிவான தளமாகும்.
அறிவியல் மற்றும் தொழில்நுட்பத்துறை
புனே சிஎஸ்ஐஆர்-ன் புதிய கட்டட வளாகத்தை, மத்திய அமைச்சர் டாக்டர்.ஜிதேந்திர சிங் திறந்துவைத்து, ஸ்டார்ட்அப் நிறுவனத்தினருடன் கலந்துரையாடினார்.
புனே-யில் கட்டப்பட்டுள்ள மத்திய அறிவியல் தொழிலக ஆராய்ச்சிக் கழகத்தின்  புதிய கட்டட வளாகத்தை, மத்திய அறிவியல் & தொழில்நுட்பத் துறை  மற்றும் பிரதமர் அலுவலக இணையமைச்சர் டாக்டர் ஜிதேந்திர சிங், ஸ்டார்ட்அப் நிறுவனத்தினருடன் கலந்துரையாடினார்.
சிஎஸ்ஐஆர்- தகவல் சாதனங்கள் ஆராய்ச்சி மற்றும் மேம்பாட்டுப் பிரிவின் இந்த புதிய கட்டடம், புனேயில் உள்ள தேசிய வேதியியல் ஆய்வக வளாகத்தில் அமைக்கப்பட்டுள்ளது. இதன் திறப்பு விழாவையொட்டி, சுகாதாரம், எரிசக்தி, சுற்றுச்சூழல், டிஜிட்டல்மயமாக்கல் மற்றும் தானியங்கிமயமாக்கல் போன்ற துறைகள் சார்ந்த 30 புத்தாக்க  நிறுவனங்களின் கண்காட்சிக்கும் ஏற்பாடு செய்யப்பட்டிருந்தது.
நிகழ்ச்சியில் பேசிய டாக்டர் ஜிதேந்திர சிங், உலகின் முதலாவது புகையில்லா சானிடரி பேட் அகற்றும் சாதனம் மற்றும் மறுசுழற்சி முறையை உருவாக்கவும், உலகின் முதலாவது இரட்டை மின்சார வசதி கொண்ட இருகட்ட டெஃபிபிரில்லேட்டர்களை உருவாக்கவும், ஸ்டார்ட்அப் நிறுவனங்களுக்கு தாராளமாக நிதியுதவி வழங்கப்படும் என்று உறுதியளித்தார்.
இயற்கை உணவுக் கழிவுகளிலிருந்து உயிரி-எரிவாயு தயாரிப்பதற்கான, இந்தியாவின் முதலாவது & மிகப்பெரிய சுருக்கப்பட்ட உயிரிஎரிவாயு ஆலை, பாசன மேலாண்மையை எளிதான, நம்பகமான மற்றும் திறன்வாய்ந்ததாக மாற்றி, அதிக விளைச்சலுக்கு வழிவகுக்கக்கூடிய சென்சார் தொழில்நுட்பம், மற்றும் அனைத்துப் பருவநிலைகளுக்கும் தாக்குப்பிடிக்கக் கூடிய, பூச்சி மற்றும் நோய் எதிர்ப்புத் திறன்கொண்ட பயிர்களை உருவாக்குவதற்கான அடுத்த தலைமுறை வேளாண் உயிரியை உருவாக்கவும், வேளாண் தொழில் சார்ந்த ஸ்டார்ட்அப் நிறுவனங்களுக்கான நிதியுதவி அதிகரிக்கப்படும் என்றும் அமைச்சர் உறுதியளித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் - https://www.pib.gov.in/PressReleasePage.aspx?PRID=1853323
ஜல்சக்தி அமைச்சகம்
நீர் தர கண்காணிப்பு நடவடிக்கைகளை மேற்கொள்ளுமாறு மாநிலங்கள் மற்றும் யூனியன் பிரதேசங்களுக்கு ஜல் ஜீவன் இயக்கம் அறிவுரை
நாடு முழுவதும் உள்ள அனைத்து கிராமங்களில், பொது நிறுவனங்கள் மற்றும் ஒவ்வொரு ஊரக வீட்டிற்கும் குடிநீர் வழங்கப்படுவதை உறுதி செய்வதற்காக நீர் தர கண்காணிப்பு நடவடிக்கைகளை மேற்கொள்ளுமாறு மாநிலங்கள் மற்றும் யூனியன் பிரதேசங்களுக்கு தேசிய ஜல் ஜீவன் இயக்கம் அறிவுரை வழங்கியுள்ளது. கொவிட்-19 பெருந்தொற்றின் காலகட்டத்தில் முன்னெச்சரிக்கை நடவடிக்கைகளை உள்ளடக்கிய பொது சுகாதாரத்தின் முக்கியத்துவமும், மேம்பட்ட பொது சுகாதாரத்திற்கு பாதுகாப்பான குடிநீர், சிறந்த துப்புரவு மற்றும் சுகாதாரத்தின் அவசியம் எடுத்துரைக்கப்படுகிறது. முறையான தண்ணீர் தர பரிசோதனை மற்றும் தக்க தருணத்தில் சரியான சீர் நடவடிக்கைகள் மேற்கொள்ளப்படுவதால் தண்ணீரினால் ஏற்படும் ஏராளமான நோய்களைத் தடுக்கலாம். நீர் தரக் கண்காணிப்பு நடவடிக்கைகளின் வாயிலாக மக்கள், குறிப்பாக, குழந்தைகளை நோயிலிருந்து காப்பதுடன் விலைமதிப்பில்லா உயிர்களையும் பாதுகாக்க முடியும் என்று அறிவுறுத்தப்பட்டுள்ளது.
ஜல் ஜீவன் இயக்கத்தின் கீழ் மொத்த நிதி ஒதுக்கீட்டில் 2%, நீர் தர கண்காணிப்பு நடவடிக்கைகளுக்காக ஒதுக்கப்பட வேண்டும். களப் பரிசோதனை கிட்களின் வாயிலாக தண்ணீரின் ஆதார நிலைகள் சோதிக்கப்படும். அனைத்து குடி நீர் ஆதாரங்களும் ஆண்டிற்கு ஒருமுறை ரசாயன மாசுக்காகவும், ஆண்டிற்கு இரண்டு முறைகள் நுண்ணுயிரியல் பிரச்சினைகளுக்காகவும் சோதனை செய்யப்பட வேண்டும்.
தண்ணீர் தர கண்காணிப்பு பற்றி உள்ளூர் சமூகத்தினரிடையே விழிப்புணர்வு ஏற்படுத்துவதற்காக ஒவ்வொரு கிராமத்திலும் ஆஷா பணியாளர்கள், சுகாதார ஊழியர்கள், பானி சமிதி உறுப்பினர்கள், ஆசிரியர்கள், சுய உதவிக் குழுக்களின் உறுப்பினர்கள் உள்ளிட்டோர் அடங்கிய ஐந்து நபர்களை மாநிலங்கள் கண்டறிந்து, கிராம அளவில் பள்ளிகள் மற்றும் அங்கன்வாடி மையங்களில் தண்ணீர் தர சோதனைகளை மேற்கொள்ளுமாறு மாநிலங்கள் அறிவுறுத்தப்பட்டுள்ளன.
மேலும் இந்திய மருத்துவ ஆராய்ச்சி மன்றத்தின் சுகாதார ஆராய்ச்சி துறையுடன் இணைந்து ஜல் ஜீவன் இயக்கம்- தண்ணீர் தர மேலாண்மை தகவல் முறை என்ற இணையதளமும் , செல்பேசி செயலியும் உருவாக்கப்பட்டுள்ளது. தண்ணீர் தர பரிசோதனை சம்பந்தமான அனைத்து தகவல்களும் இதில் இடம்பெற்றுள்ளன.
பொது மக்கள் தங்களது தண்ணீரின் மாதிரியை பரிசோதனை செய்வதற்காக சாதாரண கட்டணத்தில் அனைத்து ஆய்வகங்களும் இயங்கப்பட வேண்டும். இதன் மூலம், விநியோகிக்கப்படும் தண்ணீரின் தரம் குறித்து பொதுமக்களிடையே நம்பிக்கை அதிகரிப்பதுடன், தண்ணீர் சுத்திகரிப்பான் உபகரணங்களின் தேவையும் கட்டுப்படுத்தப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1718803